OpenLLM-France/wikimedia huggingface dataset:
# Kate Douglass

Kate Douglass (New York, New York (AEB), 2001eko azaroaren 17a) igeriketan aritzen den kirolari estatubatuarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), brontzezko domina eskuratu zuen 200 m igeri-estiloak bakarkan Yui Ohashi japondarraren (urrezko domina) eta Alex Walsh herrikidearen (zilarrezkoa) atzetik sailkatuz.
2024ko Udako Olinpiar Jokoetan, Parisen, lau domina eskuratu zituen, urrezko bi eta zilarrezko bi. Abenduan igerileku laburreko Munduko txapelketak jokatu ziren eta zazpi domina eskuratu zituen, haietatik lau urrezkoak. 200 metro bularrean munduko errekorra lortu zuen gainera.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | 200 m igeri-estiloak bakarka, emakumezkoa |
| 2024 | Paris ( Frantzia) | 01 ! | 200 m bularra |
| 2024 | Paris ( Frantzia) | 01 ! | 4x100 m medley |
| 2024 | Paris ( Frantzia) | 02 ! | 200 m medley |
| 2024 | Paris ( Frantzia) | 02 ! | 4x100 m librea |

## Erreferentziak

* ↑ «Kate Douglass» olympedia.org 2021-10-11n begiratua. (Ingelesez)
* ↑ «Kate Douglass» olympics.com 2021-10-11an begiratua. {{Es}
* ↑ (Ingelesez) Writer, David Rieder-Senior. (2024-12-12). «Budapest 2024: In Medley Victory, Kate Douglass Broke Last of Katinka Hosszu's Five SCM World Records» Swimming World (Noiz kontsultatua: 2024-12-26).
* ↑ Igeriketa, 200 m igeri-estiloak bakarka, emaitzak 2020 olympedia.org (Ingelesez)

## Kanpo estekak

* Datuak: Q107261631
# Igeriketa 2024ko Udako Olinpiar Jokoetan – Emakumezkoak 1500 metro librea

Emakumezkoen 1500 metro estilo librea 2024ko Udako Olinpiar Jokoetan uztailaren 30 eta 31n lehiatu zen, Parisko zentro akuatikoan. Katie Ledecky estatubatuarrak irabazi zuen, berriro ere, urrea. Anastasiya Kirpichnikova frantziarrak lortu zuen zilarra eta Isabel Gose alemaniarrak brontzea.

## Emaitzak
### Sailkapena

| Pos. | Txanda | Bidea | Igerilaria | Herrialdea | Denbora | Oharrak |
| 1 | 3 | 4 | Katie Ledecky | Ameriketako Estatu Batuak | 15:47.43 | Q |
| 2 | 2 | 2 | Simona Quadarella | Italia | 15:51.19 | Q |
| 3 | 2 | 5 | Anastasiya Kirpichnikova | Frantzia | 15:52.46 | Q |
| 4 | 2 | 3 | Isabel Gose | Alemania | 15:53.27 | Q |
| 5 | 2 | 6 | Moesha Johnson | Australia | 16:04.02 | Q |
| 6 | 3 | 5 | Li Bingjie | Txina | 16:05.26 | Q |
| 7 | 3 | 2 | Beatriz Dizotti | Brasil | 16:05.40 | Q |
| 8 | 3 | 1 | Leonie Märtens | Alemania | 16:08.69 | Q |
| 9 | 1 | 5 | Gan Ching Hwee | Singapur | 16:10.13 | NR |
| 10 | 3 | 6 | Katie Grimes | Ameriketako Estatu Batuak | 16:12.11 | |
| 11 | 2 | 1 | Ginevra Taddeucci | Italia | 16:12.45 | |
| 12 | 2 | 7 | Eve Thomas | Zeelanda Berria | 16:13.74 | |
| 13 | 2 | 2 | Gao Weizhong | Txina | 16:27.11 | |
| 14 | 1 | 4 | Kristel Köbrich | Txile | 16:27.18 | |
| 15 | 3 | 7 | Vivien Jackl | Hungaria | 16:31.25 | |
| 16 | 1 | 3 | Sasha Gatt | Malta | 17:00.54 | |
| | 3 | 3 | Lani Pallister | Australia | DNS | |

### Finala

| Pos | Bidea | Igerilaria | Herrialdea | Denbora | Oharrak |
| 01 ! | 4 | Katie Ledecky | Ameriketako Estatu Batuak | 15:30.02 | OR |
| 02 ! | 3 | Anastasiya Kirpichnikova | Frantzia | 15:40.35 | |
| 03 ! | 6 | Isabel Gose | Alemania | 15:41.16 | NR |
| 4 | 5 | Simona Quadarella | Italia | 15:44.05 | |
| 5 | 7 | Li Bingjie | Txina | 16:01.03 | |
| 6 | 2 | Moesha Johnson | Australia | 16:02.70 | |
| 7 | 1 | Beatriz Dizotti | Brasil | 16:02.86 | |
| 8 | 8 | Leonie Märtens | Alemania | 16:12.57 | |

## Kanpo estekak

* Datuak: Q117156488
# Isabel Marie Gose

Isabel Marie Gose (Berlin, 2002ko maiatzaren 9a) alemaniar igerilaria da, estilo librean aritzen dena. 2024ko Udako Olinpiar Jokoetan brontzezko domina bat irabazi zuen eta Munduko txapelduna izan da igerileku laburrean.

## Ibilbidea

2020ko Tokioko Olinpiar Jokoetan 400 metro eta 4x200 metro finaletan sartu zen eta seigarren postuak eskuratu zituen.
2022an Europako txapelketak jokatu zituen eta hiru domina eskuratu zituen, urrezkoa 400 metrotan zilarrezkoa 800 metrotan eta brontzezkoa 200 metrotan.
2024ko Udako Olinpiar Jokoetan 1.500 metrotako finalean brontzezko domina eskuratu zuen. Ondoren abenduan jokaturiko igerileku laburreko Munduko txapelketan urrezkoa eskuratu zuen proba berean.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2024 | Paris ( Frantzia) | 03 ! | 1.500 m librea |
| Munduko Txapelketa (igerileku luzea) ||||
| Urtea | Lekua | Domina | Proba |
| 2024 | Doha ( Qatar) | 02 ! | 800 m librea |
| 2024 | Doha ( Qatar) | 03 ! | 400 m librea |
| 2024 | Doha ( Qatar) | 03 ! | 1.500 m librea |
| Munduko Txapelketa (igerileku luzea) ||||
| Urtea | Lekua | Domina | Proba |
| 2024 | Budapest ( Hungaria) | 01 ! | 1.500 m librea |
| 2024 | Budapest ( Hungaria) | 02 ! | 800 m librea |
| Europako Txapelketa (igerileku luzea) ||||
| Urtea | Lekua | Domina | Proba |
| 2018 | Glasgow ( Eskozia) | 02 ! | 4x200 m librea |
| 2022 | Erroma ( Italia) | 01 ! | 400 m librea |
| 2022 | Erroma ( Italia) | 02 ! | 800 m librea |
| 2022 | Erroma ( Italia) | 03 ! | 200 m librea |
| Europako Txapelketa (igerileku laburra) ||||
| Urtea | Lekua | Domina | Proba |
| 2019 | Glasgow ( Eskozia) | 02 ! | 400 m librea |
| 2021 | Kazan ( Errusia) | 03 ! | 400 m librea |
| 2021 | Kazan ( Errusia) | 03 ! | 800 m librea |

## Erreferentziak

* ↑ «Eurosport is not available in your region» www.eurosport.es (Noiz kontsultatua: 2024-12-26).
* ↑ (Ingelesez) Anderson, Jared. (2021-07-29). «Tokyo 2020 Olympics: Day 6 Prelims Live Recap» SwimSwam (Noiz kontsultatua: 2024-12-26).
* ↑ (Alemanez) Nachrichtenagentur, dts. (2024-07-31). «Olympia 2024: Isabel Gose holt Bronze über 1.500 Meter Freistil» regionalHeute.de (Noiz kontsultatua: 2024-12-26).
* ↑ (Ingelesez) Writer, Matthew De George-Senior. (2024-12-13). «Budapest 2024, Day 4 Finals: Isabel Gose Golden; Jillian Cox Gets Bronze from Morning Heat in 1,500» Swimming World (Noiz kontsultatua: 2024-12-26).

## Kanpo estekak

* Datuak: Q30329373
# Estibalitz González

Estibalitz González Solozabal (Ermua, Bizkaia, 1963ko irailaren 1a) maistra, euskal idazlea, ipuin-kontalaria eta wikilaria da.

## Biografia

Ermuan jaiotakoa da. 1977an Eibarrera joan zen bizitzera eta handik urteetara berriro bueltatu zen Ermuko bere txokora. Ondoren, Durangora aldatu zen. 1990ean bertako Euskal Birusa Euskara Elkartean hasi zen kolaboratzen, baita haren barruan dagoen `Drogetenitturri´ aldizkarian ere. Ehunka artikulu idatzi ditu Ermuko historia, ohitura zahar, lanbide eta pertsonaia esanguratsuei buruz. "Ermuko Ahozko Ondarea" egitasmoaren bultzatzaile eta koordinatzailea da. Lanbidez Haur Hezkuntzako irakaslea da. Ume- eta kale-kantu tradizionalak batzearena da bere zaletasunik aipagarriena, ipuinak kontatzearekin batera. 2010ean `Lapikotxiki: kantuz kulunkatzen´ ume-kantez osatutako liburuxka kaleratu zuen. Bere hizkerak ermuarrera, markiñera eta batua nahasten ditu.

## Lanak

* 1990ean Ermuko Euskal Birusa Elkarte Kulturala izeneko taldean hasi zen kolaboratzen, baita haren barruan dagoen Ermua eta Mallabiko Drogetenitturri aldizkarian ere.
* Ehunka artikulu idatzi ditu Ermuko historia, ohitura zahar, lanbide eta pertsonaia esanguratsuei buruz, herriko hizkeran beraietako asko.
* Ermuko Ahozko Ondarea egitasmoaren bultzatzaile eta koordinatzailea da.
* Ipuin-kontalari jardun du hainbat biblioteka eta eskolatan, baita ume-kantak irakasten ere.
* Ermuko Alboka Musika Eskola eta Drogetenitturri aldizkariaren arteko Bertoko kantuak egitasmoaren bultzatzailea eta koordinatzailea da.
* Kantu jolasak bideoa koordinatu zuen (Ermuko Anaitasuna Ikastola, 2001).
* Lapikotxiki. Kantuz kulunkatzen liburua + DVDa argitaratu zuen (Eibarko ...eta kitto! Euskara Elkartea, 2010) (2. argitalpena 2014).
* Gerediaga elkartearen Astola 7 aldizkarian (2013) Ermua, milaka etorkinen harleku lana.
* Gerediaga elkartearen Astola aldizkarian (2024)

## Sariak

* 2002an Ermuko “Juanita Ibaibarriaga” Literatur Lehiaketako lehen saria irabazi zuen, “Ur tanta hura” lanarekin

## Erreferentziak

* ↑ «Esti Gonzalez - Ahotsak.eus» ahotsak.eus (Noiz kontsultatua: 2022-02-26).
* ↑ González, Estibalitz. (2010). Lapikotxiki: kantuz kulunkatzen. Eta Kitto! Euskara Elkartea.
* ↑ (Gaztelaniaz) «Estibalitz González presenta hoy el libro de canciones infantiles 'Lapikotxiki'» El Diario Vasco 2011-02-02 (Noiz kontsultatua: 2020-10-09).
* ↑ «Presentación del libro de canciones infantiles “Lapikotxiki” de Estibalitz González» egoibarra.eus (Noiz kontsultatua: 2020-08-31).
* ↑ «Astola 7 - 2013 - Gerediaga Elkartea» www.gerediaga.eus (Noiz kontsultatua: 2020-08-31).
* ↑ «Estíbaliz González» Dialnet (Noiz kontsultatua: 2024-12-26).
* ↑ Lasuen, Ainhoa. (2024-12-20). «Estibalitz González: «Como colectivo, son las primeras mujeres deportistas profesionales del Estado»» El Correo (Noiz kontsultatua: 2024-12-26).

## Kanpo estekak

* Ermua.es. Estibalitz González
* Lapikotxiki.
* Fandom. Biblioteka birtuala
* Elkarrizketa. El Correo
* Alboka abesti bilduma
* Datuak: Q55879164
# A immunoglobulina

A immunoglobulina (Ig A) organismoaren jariakin-mukosetan (listua, malkoak, mukiak, ama-esnea...) dagoen immunoglobulina da. Odol-plasman ere badago. Azken honetan molekula monomero moduan agertzen den bitartean, jariakinetan dimero moduan azaltzen da.
Beste immunoglobinen aldean, A immunoglobulinek ez dute konplementua aktibatzen, ezta opsonizazioa sustatzen ere.
Organismoan, antigorputz hori agertzen da gehien kanpoarekin kontaktuan dauden ehun guztietako likidoetan. Lehen aipatutako jariakinez gain, traktu gastrointestinaleko mukosetan eta arnas aparatukoetan ere ugaria da Ig A.
Gorputzeko mukosetan kanpoko eragile infekziosoa sartzen denean (birusa, bakterioa...) A immunoglobulina da mikrobioaren antigenoak neutralizatzen dituen immunitate-sistemaren lehenengo defentsa lerroa.
Odol-plasman 3,5 mg/ml kontzentrazioan dago, eta bere erdibizitza zazpi egunetakoa da.
Bere gabeziak mukosetako infekzioak dakartza (bronkitis, pneumonia, sinusitis...) eta gaitz autoimmune batzuekin ere lotu da.

## Erreferentziak

* ↑ Devlin, T. M. 2004. Bioquímica, 4. edizioa. Reverté, Barcelona
* ↑ Madigan M.T., Martinko J.M., Parker J. Brock Mikroorganismoen biologia (2007) E.H.U-ak euskaratua: 632 orr.

## Kanpo estekak

* Datuak: Q79453
* Multimedia: Immunoglobulin A / Q79453
# M immunoglobulina

M immunoglobulina (IG M) odolean eta linfan dagoen immunoglobulina da, immunoglobulina guztien artean handiena (pisu molekularra: 950.000 Dalton).
Pentamero bat da, bost monomeroz osatua. Bere balentzia (antigenoentzat dituen lotura-guneak) 10 da, antigorputz guztien handiena.
Odolean dauden antigorputzen %5-%10 inguru M immunoglobulinak dira. Immunoglobulina hau da odolean agertzen den lehena infekzio baten aurrean.
Konplementu sistema aktibatzen du eta ez du plazenta-hesia zeharkatzen.
Odol-plasman 1,5 mg/ml kontzentrazioan dago eta B zelulen azalean ere aurkitzen dira.
Barea da M immunoglobulinak sortzen dituen organo nagusia.
Antigorputz hauek odol-transfusio desegoki batean gertatzen den eritrozitoen aglutinazioaren eragileak dira.

## Erreferentziak

* ↑ Madigan M.T., Martinko J.M., Parker J. Brock Mikroorganismoen biologia (2007) E.H.U-ak euskaratua: 813-815 orr.
* ↑ IgM Production by Bone Marrow Plasmablasts Contributes to Long-Term Protection against Intracellular Bacterial Infection Bailey & Love's Short Practice of Surgery, 25ed

## Kanpo estekak

* Datuak: Q79451
* Multimedia: Immunoglobulin M / Q79451
# Plagionotus detritus

Plagionotus detritus Cerambycidae familiako kakalardoa da, zientziarako Lineok 1758an deskribatu zuena. Europa guztian zabaldurik dago, baita Euskal Herrian ere.

## Deskribapena

Batesiar mimetismoaren adibide garbia da, kakalardoa den arren liztorraren antza hartzen baitu. Itxura soilik ez, mugitzen denean liztorrak ateratzen duen burrunba imitatzen du. Plagionotus arcuatus espeziearen antzekoa da, baina hura beltzagoa da.
Kakalardoak 10-20 mm artean neurtzen du eta oinarrian beltza da. Buruaren aurrealdea hori kolorekoa du eta pronoto beltzean marra hori bi ditu. Elitroen aurrealdea beltza da, hau ere bi marra horirekin, eta atzealdean marra hori sendoagoak ditu. Elitroen muturrak moztuta daude. Hankak eta antenak gorriak dira, elitroen arrealdea ere gorrixka du.

## Habitata

Baso hostozabal argietako enborretan aurkitzen da, hariztietan, pagadietan eta gaztainadietan, besteak beste.

## Bizi zikloa

Helduak ekainetik abuztura ikusten dira. Emeek enborretako pitzaduretan arrautzak jartzen dituzte eta zuhaitzen adarretako azalaren azpian garatzen dira beldarrak. Urtebete edo bi urtetako zikloa osatu dezakete eta pupa sortzeko enborraren barnean sartzen dira eta ganbara bat eraikitzen dute.

## Erreferentziak

* ↑ «EHAEko Coleoptera Catalogoa|Heteropterus» www.heteropterus.org (Noiz kontsultatua: 2023-09-09).
* 1 2 «Plagionotus detritus detritus» www.cerambyx.uochb.cz (Noiz kontsultatua: 2024-10-31).
* ↑ (Gaztelaniaz) «Plagionotus detritus» Lepidopteros - Portal dedicado al mundo de los insectos y a la fotografía de naturaleza. Luis Oscar Aguado 2011-09-17 (Noiz kontsultatua: 2024-10-31).

## Kanpo estekak

* Datuak: Q1322409
* Multimedia: Plagionotus detritus / Q1322409
* Espezieak: Plagionotus detritus
# Plagionotus arcuatus

Plagionotus arcuatus Cerambycidae familiako kakalardoa da, zientziarako Lineok 1758an deskribatu zuena. Europa guztian, Ekialde Hurbilean eta Afrika iparraldean zabaldurik dago, baita Euskal Herrian ere.

## Deskribapena

Batesiar mimetismoaren adibide garbia da, kakalardoa den arren liztorraren antza hartzen baitu, eta harrapariengandik ihes egiteko denbora izaten du. Plagionotus detritus espeziearen antzekoa da, baina hark elitroen amaieran banda hori zabalagoak ditu.
Tamaina ertaineko kakalardoa da, 8-20 mm artean nertzen du. Kolore beltza du eta elitroetan lerro hori finak ditu, bai eta pronoto eta buruan ere. Hankak eta antenak horiak dira.

## Habitata

Baso misto eguzkitsuetan aurkitzen da. Toki batzuetan ugaria ere izan daiteke.

## Bizi zikloa

Helduk maiatza eta uztaila artean ikusten dira loreetan pausaturik. Emeak haritza enborreko azalaren azpian jartzen ditu arrautzak. Handik jaiotzen diren beldarrek enborrean galeriak egiten dituzte eta aurrera joan ahala zerrautsez betetzen dituzte zuloak. Udaberrian kako itxurako zuloa egiten dute eta pupa eratzen dute bertan. Helduak jaiotzen denean kanporanzko zuloa egin beharra dauka.

## Erreferentziak

* 1 2 «Plagionotus arcuatus arcuatus» www.cerambyx.uochb.cz (Noiz kontsultatua: 2024-12-26).
* ↑ «EHAEko Coleoptera Catalogoa|Heteropterus» www.heteropterus.org (Noiz kontsultatua: 2023-09-09).
* 1 2 «Escarabajo avispa del roble | Animalandia» animalandia.educa.madrid.org (Noiz kontsultatua: 2024-12-26).

## Kanpo estekak

* Datuak: Q667742
* Multimedia: Plagionotus arcuatus / Q667742
* Espezieak: Plagionotus arcuatus
# Hestina nicevillei

Hestina nicevillei lepidoptera genero bat da, Nymphalidae familiakoa. Asian du bere jatorria.

## Hedapena

Nepalen aurki daiteke.

## Erreferentziak

* ↑ https://www.nic.funet.fi/pub/sci/bio/life/insecta/lepidoptera/ditrysia/papilionoidea/nymphalidae/apaturinae/hestina/index.html
# D immunoglobulina

D immunoglubulina (Ig D) odolean eta B linfozitoen gainazalean dagoen immunoglobulina da, odolean oso kopuru txikian dagoena (immunoglobulina guztien %1 odol-plasman).
Bere pisu molekularra 180.000 daltonekoa da, eta bi antigeno-loturagune ditu (hots, 2ko balentzia du).
Erantzun immunean betetzen duen funtzioa ez da oso argia. Badakigu estimulazio antigenikoaren ondoren D Ig galtzen dela, oroimenezko B linfozitoek immunoglobulina hori ez dutelako.
Bi kate astun eta bi kate arin dituen monomeroa da, Ig G eta Ig E-ren antzera.

## Erreferentziak

* ↑ Madigan M.T., Martinko J.M., Parker J. Brock Mikroorganismoen biologia (2007) E.H.U-ak euskaratua:813 orr. ISBN: 978-84-9860-026-1.
# CF Pachuca

Club de Fútbol Pachuca Mexikoko futbol talde nagusietakoa da, Pachuca hirian egoitza daukana. CONCACAF Txapeldunen Liga 5 aldiz irabazi du eta Mexikoko beste 6 liga ere baditu.
1901ean sortu zuten meatzari britainiarrek eta Mexikoko futbol talde zaharrenetakoa da, hortik bere La Cuna del Fútbol ezizena. Emaitza onenak ordea 1999tik aurrera lortu ditu.

## Palmaresa
### Mexikon: 8

* Mexikoko liga (6): 1999(N), 2001(N), 2003(A), 2006(C), 2007(C), 2016 (C).
** (N) Neguko txapelketa, (A) Apertura txapelketa, (C) Clausura txapelketa
* Mexikoko liga amateurra (3): 1905, 1918, 1920.

### Nazio artean: 8

* FIFAren Kontinente arteko Futbol Kopa (0): finalista 2024an.
* FIFAren Kluben arteko Munduko Kopa (0): hirugarrena 2017an.
* CONCACAF Txapeldunen Liga (6): 2002, 2007, 2008, 2010, 2017, 2024.
* Hego Amerikako Kopa (1): 2006.
* Ipar Amerikako Superliga (1): 2007

## Kanpo estekak

* (Gaztelaniaz) Webgune ofiziala
* Datuak: Q736937
* Multimedia: CF Pachuca / Q736937
# Xerezade

Xerezade (persieraz: شهرزاد‎) fikziozko pertsonaia da, Mila gau eta bat gehiago Sortaldeko ipuin bildumako narratzailea. Hezar-afsana (persieraz: هزارافسانه‎, «Mila mitoak») izeneko antzinako liburu persiar batek osatzen du istorio hauen muina. Pertsonaia honetan oinarritua, Nikolai Rimski-Korsakov errusiar musikagileak Scheherazada suite sinfonikoa idatzi zuen.

## Jatorria

Xerezade izenaren aldaerarik goiztiarrenen artean daude Xirazad (persieraz: شيرازاد‎, Šīrāzād), Al-Masudiren arabera, eta Xarazad (persieraz: شهرازاد‎, Šahrāzād), Ibn al-Nadimen arabera. Bigarren honek «erreinatu eta domeinatzen duen hura (شهر, šahr) noblea da (ازاد, āzād)» esan nahi du.
Xerezade identifikatua edo nahastua izan da Bahmanen alaba Homai erregina legendarioarekin. Honek Čehrzād edo Čehrāzād (persieraz: چهرازاد‎, «bere itxura noblea den hura») epitetoa zeukan. Baliteke harengandik partzialki eratorria izatea. Beste batzuen arabera, Harun al-Rashiden ama Al-Khaizuranen eragina izan zuen.

## Istorioa

Mila gau eta bat gehiago ipuin bildumaren arabera, Xariar shahanshah-k (persieraz: شهريار‎; «errege handia») emaztea hilarazi zuen desleiala zitzaiolako. Harrezkero, egunero emakume birjin batekin ezkontzen zen, baina biharamun goizean emazteari burua ebakitzeko agintzen zuen. Era horretan, Xariar-ek 1.000 emakume baino gehiago hilarazi zituen.
Xerezadek, bisir handiaren alabak, azkena eman nahi zion sarraski horri eta, aitaren erreguei kasurik egin gabe, bere burua eskaini zuen erregearekin gau bat pasatzeko. Errege ganberetara iritsi zirenean, Dunyadad, bere ahizpa maitea, azken aldiz agurtzeko baimena galdegin zuen. Ahizpak, Xerezadek bere artean pentsatua zuen bezala, ipuin bat kontatzeko eskatu zion. Xerezadek gau osoa igaro zuen ipuina kontatzen; Xariar esna egon zen, istorio hura interes handiz entzuten. Egunsentian Xerezadek kontaketari utzi zion, ipuina amaitu gabe utziz. Orduan erregeak, ipuinaren amaiera jakiteko irrikitan baitzegoen, bizia barkatu zion biharamun arte.
Hurrengo gauean, ordea, ipuina amaitu eta beste bat hasi zuen, aurrekoarekin lotua; goiztirian kontaketa eten zuen, ipuina bukatu baino lehen. Eta horrela, gauero. Xerezadek mila gau eta bat gehiagotan bizirik jarraitzea lortu zuen. Ipuinen bitartez, erregearen asperdura uxatzeaz gain, heziketa morala eman zion. Azkenik, orduko hiru seme-alaba zituztela, erregeak Xerezaderekin ezkontzea erabaki zuen.

## Erreferentziak

* ↑ Thousand and One Nights. in: 1911 Encyclopædia Britannica. en.wikisource.org (Noiz kontsultatua: 2016-8-4).
* ↑ Xerezade: mila gau eta bat gehiago. in: Ipotxak eta erraldoiak saila, Desclée De Brouwer. eibz.educacion.navarra.es (Noiz kontsultatua: 2016-8-4).

## Kanpo estekak

* Xerezaderen artxiboa. (Podcasta). Entzuteko literatura.
* Datuak: Q216445
* Multimedia: Scheherazade / Q216445
# Hestina persimilis

Hestina persimilis lepidoptera genero bat da, Nymphalidae familiakoa. Asian du bere jatorria.
Larbek Celtis australis jaten dute.

## Hedapena

Txinan eta Indiako Shimlan - Assamen, Orissan aurki daiteke.en aurki daiteke.

## Azpiespezieak

* Hestina persimilis persimilis Nepal, Sikkim, Butan = Diagora persimilis persimilis
* Hestina persimilis zella Cachemira = Diagora persimilis zella
* Hestina persimilis chinensis Leech, 1890

## Erreferentziak

* ↑ https://www.nic.funet.fi/pub/sci/bio/life/insecta/lepidoptera/ditrysia/papilionoidea/nymphalidae/apaturinae/hestina/index.html
* ↑ Hestina persimilis Funet webgunean.

## Kanpo estekak

* Datuak: Q5896647
* Multimedia: Hestina persimilis / Q5896647
* Espezieak: Hestina persimilis
# Columbus Crew

Columbus Crew SC Estatu Batuetakofutbol talde nagusietakoa da, Columbus (Ohio) hirian egoitza daukana. Hiru aldiz irabazi du MLS Kopa eta 2024an CONCACAF Txapeldunen Ligako finala jokatu zuen.

## Palmaresa
### Estatu Batuetan: 7

* Major League Soccer
** MLS Kopa (3): 2008, 2020, 2023.
** MLS Supporters' Shield (3): 2004, 2008, 2009.
* U.S. Open Cup (1): 2002.

### Nazioartean: 1

* CONCACAF Txapeldunen Liga (0): finalista 2024.
* Campeones Cup (1): 2021.

## Kanpo estekak

* (Ingelesez) Webgune ofiziala
* Datuak: Q457163
* Multimedia: Columbus Crew / Q457163
# Charlotta Öberg

Maria Charlotta (Lotta) Öberg (Stockholm, 1818 – ibidem, 1856ko ekainaren 21a) suediar poeta izan zen.

## Bizitza

Charlotta (Lotta) Öberg Stockholmen jaio zen 1818an. Bere aita zurgina zen, eta ama, berriz, neskamea. Lottaren gurasoek ez zuten alaba eskolara bidaltzeko dirurik, beraz bere burua ikasi zuen, auzoko mutil baten liburuak erabiliz. Handik gutxira poesia idazten hasi zen. Paperik ere ezin zuen erosi, eta, beraz, aurkitzen zituen paper-zatietan idazten zuen.
Egun batean, Charlottak bere poema bat irakurri zuen amak lan egiten zuen etxe aberats batean. Wetterstedteko kondeak (seguruenik Gustaf af Wetterstedtek, Suediako Akademiako kideak) hori entzun zuen eta poeta gazteari laguntzen hasi zen. Ikasketak egin eta sormen literarioan aritu ahal izan zuen. 1834tik 1841era, hainbat poesia bilduma txiki argitaratu zituen. Lehen bildumak, Lyriska dikter izenburua zuenak, arrakasta handia lortu zuen.
Charlotta Öbergek osasun kaskarra zuen eta 1856an hil zen, 38 urte zituela.

## Erreferentziak

* 1 2 3 (Ingelesez) Larsson, Lisbeth. «Maria Charlotta Öberg» Svenskt kvinnobiografiskt lexikon (Noiz kontsultatua: 2024-12-26).
* 1 2 (Suedieraz) Stålberg, Wilhelmina; Berg, P. G. (1864). «Öberg, Charlotta» Anteckningar om svenska qvinnor. Stockholm, 416-418 or. (Noiz kontsultatua: 2024-12-26).